करुणानिधि ने कनिमोझी के लिए केंद्र को जिम्मेदार ठहराया  
डीएमके के प्रमुख एम करुणानिधि ने 2-जी स्पेक्ट्रम आवंटन घोटाले में बेटी कनिमोझी की गिरफ्तारी के लिए केंद्र को जिम्मेदार ठहराया है।
तमिलनाडु के पूर्व मुख्यमंत्री और डीएमके के प्रमुख एम करुणानिधि ने 2-जी स्पेक्ट्रम आवंटन घोटाले में बेटी कनिमोझी की गिरफ्तारी के लिए केंद्र को जिम्मेदार ठहराया है।  अपने निर्वाचन क्षेत्र तिरुवरूर में रविवार शाम को एक सभा को सम्बोधित करते हुए करुणानिधि ने कहा, "कुछ केंद्रीय खुफिया एजेंसियों, या फिर कुछ अधिकारियों की लापरवाही या फिर कुछ अन्य कारणों से वह (कनिमोझी)जेल में है। मामला अदालत में है इसलिए मैं इस पर कुछ ज्यादा नहीं कहूंगा।"  राज्यसभा सांसद कनिमोझी वर्तमान में दिल्ली की तिहाड़ जेल में हैं। वह करुणानिधि परिवार के कलैगनार टीवी में हिस्सेदार हैं जिसे केंद्रीय जांच ब्यूरो (सीबीआई) ने 2जी मामले में आरोपी बनाया है।